Qattar, ja ilma tas-saqaf, qattar bil-lejl u bin-nhar: xbieha ta' demmi li waqaf jara m'nejn nieżel l-imrar. Kompli qattarli bla heda l-għajta ta' ħsejjes ir-ruħ; tambar fuq rasi bħal xehda l-għasel ta' nixfet id-dmugħ. Miegħek smajt jonfoħ madwari, (l-aqwa. tar-rwiefen, is-skiet: miegħek rajt tnemnem fix-xagħri leħħa ta' ħajja li nfniet. Smajtek tħabbarli tal-ġlieda l-aħħar taqtigħa fil-qrib: rajtek twassalli tax-xhieda kitbet is-sewwa ħabib. Tnixxi mal-ilma li jqattar, smajt il-ħurħara tal-qerq, ħalli kif nibda nitmattar, nifhem l-imgħoddi mill-għerq. Xejn m'huwa mgħallem tal-ħajja daqsek, ja qatra li tmut; ħadd m'hu rebbieħ fuq it-tbajja' bħalek, ja ilma tal-bjut. Inti għallimtni nistenna l-għana tat-telfa tal-ħin: inti saqqejtli tal-Ġenna xitel it-tama. li tnin. X'jiswa li tiskot u tieqaf, meta trid tqattar mill-ġdid2l Bħalek, bil-qiegħda jew wieqaf, naqdi bis-saħħa w maridl. Bħalek kull naqra ta' tjieba timla sax-xifer Barmil: filli jitbattal ġo ġiebja, filli jinħela f'ħasil. Imma bil-ħoss ta' kull qatra: jikxef moħbietu kull żmien: w inti stampajtli fis-satra ' l-isem li juri min jien. Fhimt tul il-lejl li qattartli, ilma tas-saqaf ġerrej, x'febħa nistenna f'li ġej.